Utanríkisráðuneytið og formaður SFS skiptast á athugasemdum vegna Rússabannsins . Á vef utanríkisráðuneytisins segir að ráðuneytið telji ástæðu til að minna á nokkrar staðreyndir um þvingunaraðgerðir og Rússland vegna fullyrðinga formanns Samtaka fyrirtækja í sjávarútvegi ( SFS ) í umræðuþættinum Í vikulokin á RÚV laugardaginn 9. janúar sl . Athugasemdir ráðuneytisins eru síðan raktar í alllöngu máli . Jens Garðar Helgason , formaður SFS , hefur svarað þessum athugasemdum á vef samtakanna og segir þær byggja að mörgu leyti á hártogunum og málkrókum . Hann kveðst standa við sín orð í grundvallaratriðum . Yfirlýsingu utanríkisráðuneytisins í heild má lesa HÉR .